  Майя Бывальцева Удмуртиысь Ульяна Кайшева но Александр Поварницын биатлонъя дуннелэн чемпионатаз мынон понна Россилэн сборнояз шедизы. Со сярысь Россиысь биатлонъя огазеяськонлэн нимлыко сайтаз ивортэмын. Дуннелэн чемпионатэз Швециысь Эстерсунд карын 7-тӥ южтолэзе кутскоз но 17-тӥ южтолэзёзь мыноз. Кыӵе бызьылонъёсы пыриськозы Удмуртиысь спортсменъёс, та дырлы тодмо ӧвӧл на. Таяз сезонын Дуннелэн кубокез понна вожвылъяськонын Ульяна Кайшевалэн США-ысь Солт-Лейк-Ситиын уйыса бызёнын 11-тӥ инты басьтэмез тужгес бадӟым вормонэз луиз. Александр Поварницын Канадаысь Кенморын нимаз бызьылонын 18-тӥ вал. Тодэ вайытом, 16-тӥ южтолэзе Удмуртиын «Тракторен биатлон» ортчоз.  Тегъёс: Спорт Биатлон Удмуртия Россия УльянаКайшева АлександрПоварницын  